Source: https://docplayer.cz/105570618-Fakulta-prirodnych-vied-univerzity-konstantina-filozofa-v-nitre-zasady-volieb-do-akademickeho-senatu-fakulty-prirodnych-vied.html
Timestamp: 2019-09-18 05:58:01+00:00

Document:
Fakulta prírodných vied Univerzity Konštantína Filozofa v Nitre. Zásady volieb do Akademického senátu Fakulty prírodných vied - PDF
Download "Fakulta prírodných vied Univerzity Konštantína Filozofa v Nitre. Zásady volieb do Akademického senátu Fakulty prírodných vied"
1 Fakulta prírodných vied Univerzity Konštantína Filozofa v Nitre Zásady volieb do Akademického senátu Fakulty prírodných vied Časť I. Všeobecné ustanovenia Čl. 1 Úvodné ustanovenie 1. Zásady volieb do Akademického senátu Fakulty prírodných vied UKF v Nitre (ďalej len zásady volieb) určujú podmienky volieb členov Akademického senátu Fakulty prírodných vied UKF v Nitre (ďalej iba senát ). 2. Senát je orgán akademickej samosprávy Fakulty prírodných vied (ďalej iba fakulta ) volený akademickou obcou fakulty. Za svoju činnosť zodpovedá akademickej obci fakulty. 3. Funkčné obdobie senátu a členov zamestnaneckej a študentskej časti senátu upravuje čl. 6 Štatútu Fakulty prírodných vied UKF v Nitre (ďalej štatút fakulty). 4. Pôsobnosť senátu, jeho právne postavenie vymedzuje zák. č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, Štatútu Fakulty prírodných vied UKF v Nitre a Štatút UKF v Nitre. Čl. 2 Akademická obec 1. Akademická obec fakulty je definovaná v článku 4 štatútu fakulty. 2. Každá z oboch častí akademickej obce fakulty volí svojich zástupcov do senátu fakulty samostatne. Čl. 3 Zloženie senátu 1. Počet členov a zloženie senátu upravuje čl. 6 Štatútu fakulty. 1
2 Časť II. Voľba členov zamestnaneckej časti senátu Čl. 4 Termín volieb a volebná komisia 1. Voľby do zamestnaneckej časti senátu sa konajú vo výučbovej časti semestra. Dátum volieb do senátu musí byť oznámený akademickej obci fakulty minimálne jeden (1) mesiac pred ich konaním. Voľby sa musia uskutočniť najneskôr dva (2) týždne pred skončením funkčného obdobia odstupujúceho senátu. 2. Voľby do zamestnaneckej časti senátu na príslušné funkčné obdobie vyhlasuje predseda senátu so súhlasom senátu. 3. Voľby do zamestnaneckej časti senátu organizuje štvorčlenná volebná komisia s jedným náhradníkom, tvorená z členov zamestnaneckej časti akademickej obce fakulty, pričom jedno pracovisko fakulty môže mať vo volebnej komisii len jedného člena. Počet členov volebnej komisie môže byť rozšírený o ďalších členov. Rozšírenie počtu členov volebnej komisie schvaľuje senát. 4. Členom volebnej komisie nemôže byť kandidát na členstvo do senátu. Z členov volebnej komisie zvolí senát jej predsedu. 5. Predseda senátu zabezpečí zverejnenie oznámenia o konaní volieb do zamestnaneckej časti senátu na úradnej výveske fakulty, na webovom sídle fakulty a prostredníctvom podateľne ho doručí rektorovi univerzity, dekanovi fakulty a všetkým vedúcim zamestnancom fakulty. 6. Oznámenie o vyhlásení volieb musí obsahovať: a) dátum a čas konania volieb, b) volebné miesta, c) meno predsedu volebnej komisie s uvedením adresy jeho pracoviska, kontaktné čísla telefónu, prípadne ovú adresu, d) zoznam členov volebnej komisie s uvedením adresy ich pracoviska, kontaktné čísla telefónu, prípadne ovú adresu, e) spôsob navrhovania kandidátov, f) termín vyhlásenia výsledkov volieb. 7. Volebná komisia zostavuje a zverejňuje kandidátku, organizuje priebeh volieb a sčítava hlasy. O priebehu a výsledku volieb vypracuje zápisnicu, ktorú zverejní na úradnej výveske fakulty a webovom sídle fakulty nasledujúci deň po konaní volieb. Čl. 5 Zostavenie kandidátky 1. Kandidovať za člena zamestnaneckej časti senátu môže len člen zamestnaneckej časti akademickej obce fakulty, spĺňajúci podmienky stanovené v článku 4 Štatútu fakulty. 2
3 2. Právo navrhovať kandidáta na člena zamestnaneckej časti senátu majú členovia zamestnaneckej časti akademickej obce fakulty. Neanonymné návrhy kandidátov za zamestnaneckú časť akademickej obce fakulty predkladajú členovia zamestnaneckej časti akademickej obce fakulty predsedovi volebnej komisie senátu písomne cez podateľňu najneskôr dvanásť (12) kalendárnych dní pred dňom konania volieb. Návrhy kandidátov bez dátumu prijatia v podateľni, alebo anonymné návrhy na kandidátov sú neplatné. Vzor návrhu kandidáta na člena zamestnaneckej časti senátu je zobrazený v prílohe č. 1 týchto zásad. 3. Predseda volebnej komisie volieb do zamestnaneckej časti senátu si po uzavretí registrácie kandidátov za zamestnaneckú časť akademickej obce fakulty najneskôr do päť (5) kalendárnych dní vyžiada od navrhnutých kandidátov ich písomný súhlas s kandidatúrou a profesijný životopis. Vzor súhlasu kandidáta s návrhom na člena zamestnaneckej časti senátu je zobrazený v prílohe č. 2 týchto zásad. Profesijný životopis je pre členov akademickej obce fakulty k dispozícii na webovom sídle fakulty až do dňa konania volieb, vrátane dňa konania volieb. 4. Volebná komisia na svojom zasadnutí minimálne sedem (7) kalendárnych dní pred konaním volieb potvrdí a zverejní na úradnej výveske fakulty a na webovom sídle fakulty volebnú listinu kandidátov do zamestnaneckej časti senátu v abecednom poradí. Súčasne so zverejnením kandidátky volebná komisia určí a zverejní volebné miesto. Čl. 6 Organizácia hlasovania a priebeh volieb 1. Právo voliť do zamestnaneckej časti senátu má každý člen zamestnaneckej časti akademickej obce fakulty. 2. Najmenej dva (2) pracovné dni pred termínom volieb požiada predseda volebnej komisie personálne oddelenie UKF o zoznam všetkých členov zamestnaneckej časti akademickej obce fakulty k dňu konania volieb. Tento zoznam je zoznamom oprávnených voličov pre potreby volieb do zamestnaneckej časti senátu. 3. Volebná komisia v spolupráci s dekanátom fakulty zabezpečí prípravu dostatočného počtu hlasovacích lístkov. Hlasovací lístok sa zhoduje so zverejnenou kandidátkou. Vzor hlasovacieho lístka tvorí prílohu č. 3 týchto zásad. 4. Na volebnom mieste vydá člen volebnej komisie voličovi, ktorý zatiaľ nehlasoval, hlasovací lístok a následne volič podpisom v zozname voličov potvrdí prevzatie hlasovacieho lístka. Volič na požiadanie člena volebnej komisie preukazuje svoju príslušnosť k akademickej obci fakulty dokladom totožnosti (občiansky preukaz, identifikačná karta zamestnanca). 5. Volič na hlasovacom lístku zakrúžkuje poradové čísla najviac desať (10) kandidátov. Upravený hlasovací lístok vhodí volič do urny. Volebný lístok upravený iným spôsobom je neplatný. 6. Po skončení volieb volebná komisia spočíta hlasy odovzdané jednotlivým kandidátom a vyhodnotí výsledky volieb. Pri mene každého kandidáta vyznačí, koľko platných hlasov získal od voličov. 3
4 7. Poradie kandidátov, ktorí získali rovnaký počet hlasov sa určí žrebovaním za prítomnosti všetkých členov volebnej komisie. 8. Do senátu sú zvolení kandidáti, ktorí získali najväčší počet hlasov a umiestnili sa v poradí podľa stanoveného maximálneho počtu členov za príslušné pracoviská fakulty (článok 6, ods. 2 Štatútu fakulty). 9. Volebná komisia bezodkladne vypracuje zápisnicu o priebehu a výsledku volieb. V zápisnici uvedie počet celkovo vydaných hlasovacích lístkov, počet odovzdaných hlasovacích lístkov, počet odovzdaných neplatných hlasovacích lístkov, počet hlasov, ktoré od voličov získali jednotliví kandidáti uvedení na kandidátke, vyznačí prípady, v ktorých o poradí kandidátov rozhodlo žrebovanie, a uvedie zoznam kandidátov zvolených do senátu za zamestnaneckú časť akademickej obce fakulty. K zápisnici priloží písomný súhlas všetkých kandidátov s ich kandidatúrou spolu s ich profesijnými životopismi. Zápisnica je platná, ak ju podpísali všetci členovia volebnej komisie. Zápisnicu s prílohou odovzdá predseda volebnej komisie do dvoch pracovných dní predsedovi senátu a text zápisnice bez prílohy zverejní nasledujúci pracovný deň po skončení volieb. 10. Predseda odstupujúceho senátu najneskôr do štrnásť (14) kalendárnych dní po ukončení funkčného obdobia odstupujúceho senátu zvolá ustanovujúce zasadnutie nového senátu. Časť III. Voľba členov študentskej časti AS FPV UKF Čl. 7 Termín volieb a volebná komisia 1. Voľby do študentskej časti senátu sa konajú vo výučbovej časti semestra. Dátum volieb do senátu musí byť oznámený akademickej obci fakulty minimálne jeden (1) mesiac pred ich konaním. Voľby sa musia uskutočniť najneskôr dva (2) týždne pred skončením funkčného obdobia študentskej časti senátu. 2. Voľby do študentskej časti senátu na príslušné funkčné obdobie vyhlasuje predseda senátu so súhlasom senátu. 3. Voľby do študentskej časti senátu organizuje štvorčlenná volebná komisia s jedným náhradníkom, tvorená z členov študentskej časti akademickej obce fakulty, pričom za jeden študijný program môže byť vo volebnej komisii len jeden člen. Počet členov volebnej komisie môže byť rozšírený o ďalších členov. Rozšírenie počtu členov volebnej komisie schvaľuje senát. 4. Členom volebnej komisie nemôže byť kandidát na členstvo do senátu. Z členov volebnej komisie zvolí senát jej predsedu.. 5. Predseda senátu zabezpečí zverejnenie oznámenia o konaní volieb do študentskej časti senátu na úradnej výveske fakulty, na webovom sídle fakulty a prostredníctvom podateľne ho doručí rektorovi univerzity, dekanovi fakulty a všetkým vedúcim zamestnancom fakulty. 6. Oznámenie o vyhlásení volieb musí obsahovať: a) dátum a čas konania volieb, 4
5 b) volebné miesta, c) meno predsedu volebnej komisie s uvedením študijného programu, ročníka, adresy jeho pracoviska, resp. ubytovania v študentskom domove, kontaktné čísla telefónu, prípadne ovú adresu, d) zoznam všetkých členov volebnej komisie, s uvedením študijného programu, ročníka, adresy ich pracoviska, resp. ubytovania v študentskom domove, kontaktné čísla telefónu, prípadne ovú adresu, e) spôsob navrhovania kandidátov, f) termín a spôsob vyhlásenia výsledkov volieb. 7. Volebná komisia zostavuje a zverejňuje kandidátku, organizuje priebeh volieb a sčítava hlasy. O priebehu a výsledku volieb vypracuje zápisnicu, ktorú zverejní na úradnej výveske fakulty a webovom sídle fakulty nasledujúci deň po konaní volieb. 8. Predseda odstupujúceho senátu najneskôr do dvoch týždňov po ukončení funkčného obdobia odstupujúceho senátu zvolá ustanovujúce zasadnutie nového senátu. 9. V prípade skončenia funkčného obdobia len študentskej časti senátu sa ustanovujúce zasadnutie nového senátu nekoná. Čl. 8 Zostavenie kandidátky 1. Kandidovať za člena študentskej časti senátu môže len člen študentskej časti akademickej obce fakulty, spĺňajúci podmienky stanovené v článku 6 Štatútu fakulty. 2. Právo navrhovať kandidáta na člena študentskej časti senátu majú členovia študentskej časti akademickej obce fakulty. Neanonymné návrhy kandidátov za študentskú časť akademickej obce fakulty predkladajú členovia študentskej časti akademickej obce fakulty osobne ľubovoľnému členovi volebnej komisie najneskôr dvanásť (12) kalendárnych dní pred dňom konania volieb. Vzor návrhu kandidáta na člena študentskej časti senátu je zobrazený v prílohe č. 4 týchto zásad. 3. Predseda volebnej komisie volieb do študentskej časti senátu si po uzavretí registrácie kandidátov za študentskú časť akademickej obce fakulty najneskôr do päť (5) kalendárnych dní vyžiada od navrhnutých kandidátov ich písomný súhlas s kandidatúrou a profesijný životopis. Vzor súhlasu kandidáta s návrhom na člena študentskej časti senátu je zobrazený v prílohe č. 5 týchto zásad. Profesijný životopis je pre členov akademickej obce fakulty k dispozícii na webovom sídle fakulty až do dňa konania volieb, vrátane dňa konania volieb. 4. Volebná komisia na svojom zasadnutí minimálne sedem (7) kalendárnych dní pred konaním volieb potvrdí a zverejní na úradnej výveske fakulty a na webovom sídle fakulty volebnú listinu kandidátov do študentskej časti senátu v abecednom poradí. Súčasne so zverejnením kandidátky volebná komisia určí a zverejní volebné miesto. 5
6 Čl. 9 Organizácia hlasovania a priebeh volieb 1. Právo voliť do študentskej časti senátu má každý člen študentskej časti akademickej obce fakulty. 2. Najviac dva (2) pracovné dni pred termínom volieb požiada predseda volebnej komisie prodekana o štúdium o zoznam všetkých členov študentskej časti akademickej obce fakulty. Tento zoznam je zoznamom oprávnených voličov pre potreby volieb do študentskej časti senátu. 3. Volebná komisia v spolupráci s dekanátom fakulty zabezpečí v dostatočnom predstihu prípravu dostatočného počtu hlasovacích lístkov. Hlasovací lístok sa zhoduje so zverejnenou kandidátkou. Vzor hlasovacieho lístka tvorí prílohu č. 6 týchto zásad. 4. Na volebnom mieste vydá člen volebnej komisie voličovi, ktorý zatiaľ nehlasoval, hlasovací lístok a následne volič podpisom v zozname voličov potvrdí prevzatie hlasovacieho lístka. Volič na požiadanie člena volebnej komisie preukazuje svoju príslušnosť k akademickej obci fakulty dokladom totožnosti (občiansky preukaz, identifikačná karta študenta). 5. Volič na hlasovacom lístku zakrúžkuje poradové čísla najviac päť (5) kandidátov. Upravený hlasovací lístok vhodí volič do urny. Volebný lístok upravený iným spôsobom je neplatný. 6. Po skončení volieb volebná komisia spočíta hlasy odovzdané jednotlivým kandidátom a vyhodnotí výsledky volieb. Pri mene každého kandidáta vyznačí, koľko platných hlasov získal od voličov. 7. Poradie kandidátov, ktorí získali rovnaký počet hlasov sa určí žrebovaním za prítomnosti všetkých členov volebnej komisie. 8. Do senátu sú zvolení kandidáti, ktorí získali najväčší počet hlasov. 9. Volebná komisia vypracuje bezodkladne zápisnicu o priebehu a výsledku volieb. V zápisnici uvedie počet celkovo vydaných hlasovacích lístkov, počet odovzdaných hlasovacích lístkov, počet odovzdaných neplatných hlasovacích lístkov, počet hlasov, ktoré od voličov získali jednotliví kandidáti uvedení na kandidátke, vyznačí prípady, v ktorých o poradí kandidátov rozhodlo žrebovanie, a uvedie zoznam kandidátov zvolených do senátu za študentskú časť akademickej obce fakulty. K zápisnici priloží písomný súhlas všetkých kandidátov s ich kandidatúrou spolu s ich profesijnými životopismi. Zápisnica je platná, ak ju podpísali všetci členovia volebnej komisie. Zápisnicu s prílohou odovzdá predseda volebnej komisie do dvoch pracovných dní predsedovi senátu a test zápisnice bez prílohy zverejní nasledujúci pracovný deň po skončení volieb. Časť IV. Čl. 10 Doplňujúce voľby 1. Doplňujúce voľby sa organizujú podľa rovnakých zásad ako riadne voľby. Za organizačné zabezpečenie doplňujúcich volieb zodpovedá predseda senátu. 6
7 2. Funkčné obdobie člena senátu, ktorý bol zvolený v doplňujúcich voľbách, končí uplynutím riadneho funkčného obdobia člena senátu, ktorému členstvo zaniklo. Čl. 11 Zrušovacie ustanovenie 1. Rušia sa Zásady volieb do Akademického senátu Fakulty prírodných vied UKF v Nitre zo dňa v znení ich zmien a doplnkov. Čl. 12 Záverečné ustanovenia 1. Zásady volieb do Akademického senátu Fakulty prírodných vied boli schválené v Akademickom senáte Fakulty prírodných vied UKF v Nitre uznesením č. 2/3/ zo dňa Zásady volieb do senátu nadobúdajú platnosť dňom schválenia v Akademickom senáte Fakulty prírodných vied. doc. RNDr. Mária Vondráková, CSc Predseda AS FPV prof. RNDr. Ľubomír Zelenický, CSc. dekan FPV Prílohy: 1. Príloha č. 1: Návrh kandidáta do zamestnaneckej časti AS FPV UKF 2. Príloha č. 2: Súhlas kandidáta s návrhom na člena zamestnaneckej časti AS FPV UKF 3. Príloha č. 3: Vzor hlasovacieho lístka volieb do zamestnaneckej časti AS FPV UKF 4. Príloha č. 4: Návrh kandidáta do študentskej časti AS FPV UKF 5. Príloha č. 5: Súhlas kandidáta s návrhom na člena študentskej časti AS FPV UKF 6. Príloha č. 6: Vzor hlasovacieho lístka volieb do študentskej časti AS FPV UKF 7
8 Príloha č. 1: K zásadám volieb do Akademického senátu FPV NÁVRH KANDIDÁTA DO ZAMESTNANECKEJ ČASTI AS FPV UKF Údaje o navrhovanom Titul, Meno Priezvisko, Titul:... Pracovisko:... Adresa:... Tel: Údaje o navrhovateľovi Titul, Meno Priezvisko, Titul:... Pracovisko: Podpis navrhovateľa a dátum 8
9 Príloha č. 2: K zásadám volieb do Akademického senátu FPV SÚHLAS KANDIDÁTA S NÁVRHOM NA ČLENA ZAMESTNANECKEJ ČASTI AS FPV UKF - Vyjadrenie navrhovaného ku kandidatúre: Súhlasím / nesúhlasím* s kandidatúrou do zamestnaneckej časti AS FPV.... Podpis navrhovaného a dátum Kandidát, ktorý prijal kandidatúru, je povinný priložiť k súhlasu aj profesijný životopis v zmysle Zásad volieb do AS FPV a zároveň súhlasí s jeho zverejnením na webovom sídle fakulty až do dňa konania volieb, vrátane dňa konania volieb. Životopis slúži pre oboznámenie sa členov akademickej obce fakulty s kandidátom na člena senátu. *nehodiace prečiarknuť 9
10 Príloha č. 3: K zásadám volieb do Akademického senátu FPV VZOR HLASOVACIEHO LÍSTKA - Hlasovací lístok pre voľby do zamestnaneckej časti AS FPV UKF v Nitre Kandidáti do zamestnaneckej časti AS FPV UKF v Nitre 1. Priezvisko, Meno, Tituly - pracovisko 2. Priezvisko, Meno, Tituly - pracovisko 3. Priezvisko, Meno, Tituly - pracovisko.. Pokyny pre označenie hlasovacieho lístka: Kandidát sa označuje zakrúžkovaním poradového čísla pred menom kandidáta Označiť je možné maximálne desať (10) kandidátov Hlasovací lístok označený iným spôsobom je neplatný 10
11 Príloha č. 4: K zásadám volieb do Akademického senátu FPV NÁVRH KANDIDÁTA DO ŠTUDENTSKEJ ČASTI AS FPV UKF Údaje o navrhovanom Titul, Meno Priezvisko, Titul:... Študijný program, ročník:... Tel.: Údaje o navrhovateľovi Titul, Meno Priezvisko, Titul:... Študijný program, ročník: Podpis navrhovateľa a dátum 11
12 Príloha č. 5: K zásadám volieb do Akademického senátu FPV SÚHLAS KANDIDÁTA S NÁVRHOM NA ČLENA ŠTUDENTSKEJ ČASTI AS FPV UKF - Vyjadrenie navrhovaného ku kandidatúre: Súhlasím / nesúhlasím* s kandidatúrou do študentskej časti AS FPV.... Podpis navrhovaného a dátum Kandidát, ktorý prijal kandidatúru, je povinný priložiť k súhlasu aj profesijný životopis v zmysle Zásad volieb do AS FPV a zároveň súhlasí s jeho zverejnením na webovom sídle fakulty až do dňa konania volieb, vrátane dňa konania volieb. Životopis slúži pre oboznámenie sa členov akademickej obce fakulty s kandidátom na člena senátu. *nehodiace prečiarknuť 12
13 Príloha č. 6: K zásadám volieb do Akademického senátu FPV VZOR HLASOVACIEHO LÍSTKA - Hlasovací lístok pre voľby do študentskej časti AS FPV UKF v Nitre Kandidáti do študentskej časti AS FPV UKF v Nitre 1. Priezvisko, Meno, Tituly študijný program 2. Priezvisko, Meno, Tituly - študijný program 3. Priezvisko, Meno, Tituly - študijný program.. Pokyny pre označenie hlasovacieho lístka: Kandidát sa označuje zakrúžkovaním poradového čísla pred menom kandidáta Označiť je možné maximálne päť (5) kandidátov Hlasovací lístok označený iným spôsobom je neplatný 13

References: Čl. 1
 čl. 6
 Čl. 2
 Čl. 3
 čl. 6
 Čl. 4
 Čl. 5
 Čl. 6
 Čl. 7
 Čl. 8
 Čl. 9
 Čl. 10
 Čl. 11
 Čl. 12